**Michael Sheehan Bradley** (s. 31. heinäkuuta 1987 Princeton, New Jersey, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa MLS-liigan Toronto FC:tä.

Bradley aloitti ammattilaisuransa MLS:n MetroStarsissa, jota edusti vuosina 2004–2005. Vuonna 2006 hän siirtyi Eurooppaan, alankomaalaiseen Heerenveeniin, josta vuonna 2008 saksalaiseen Mönchengladbachiin. Jälkimmäisellä kaudellaan Heerenveenissä hän teki yhden kauden maaliennätyksensä, 16 liigamaalia, ja sijoittui Eredivisien maalipörssin jaetulle sijalle kuusi. Alkuvuonna 2011 hän siirtyi loppukauden 2010–2011 kattavalla lainasopimuksella Englannin Valioliigan Aston Villaan, mutta toisin kuin aiemmissa seuroissaan, ei saavuttanut paikkaa joukkueen vakiokokoonpanossa.

Elokuussa 2011 Bradley siirtyi italialaisseura Chievo Veronaan. Hän sai kehuja nopeasta sopeutumisestaan uuteen maahan ja Serie A:n pelitapaan. Heinäkuussa 2012 hän siirtyi nelivuotisella sopimuksella yhteen saman sarjan suurseuroista, AS Romaan, joka antoi Chievolle siirtokorvauksena 3,75 miljoonaa euroa. Ensimmäisellä kaudellaan Romassa hän sai hyvin peliaikaa, pelaten 30 liigaottelua, 24:ssä avauskokoonpanossa, ja viisi Italian cupin ottelua, kaikissa avauskokoonpanossa. Roma sijoittui Italian cupissa vuonna 2013 toiseksi Lazion jälkeen; Bradley pelasi loppuottelussa täydet 90 minuuttia. Seuraavalla kaudella hänen peliaikansa Romassa väheni selvästi ja tammikuussa 2014, Serie A:n kauden 2013–2014 ollessa kesken, Bradley palasi MLS-liigaan kanadalaisseura Toronto FC:n hankittua hänet seitsemällä miljoonalla eurolla.

Yhdysvaltain maajoukkueessa Bradley teki ensiesiintymisensä vuonna 2006. Hän saavutti Yhdysvaltain riveissä CONCACAF Gold Cupin voiton vuonna 2007. Hän on pelannut jalkapallon maailmanmestaruuskilpailuissa vuonna 2010. Hän pelasi turnauksessa neljä ottelua, kaikissa täydet minuutit, ja teki yhden maalin, 2–2-tasoitusmaalin alkulohko-ottelussa Sloveniaa vastaan. Kaikkiaan Bradley on pelannut 140 maaottelua ja tehnyt niissä 17 maalia.

Bradleyn isä Bob on Yhdysvaltain maajoukkueen entinen päävalmentaja.

Lähteet
-------

1. 1 2  Michael Bradley, Player Data *Transfermarkt*. Viitattu 23.5.2014. (englanniksi)
2. ↑  Dutch Eredivisie Stats: Top Goal Scorers - 2007-08 *ESPN FC*. Viitattu 23.5.2014. (englanniksi)
3. ↑  Kendrick, Mat: Aston Villa: Forgotten man Michael Bradley could still have a chance to earn a permanent move to Villa *Birmingham Mail*.  27.4.2011. Viitattu 23.5.2014. (englanniksi)
4. 1 2  Corran, Davidde: Michael Bradley in Italy: ‘He’s Bravissimo’ *Goal. The New York Times Soccer Blog*.  19.1.2012. Viitattu 23.5.2014. (englanniksi)
5. ↑  USA international midfielder Bradley signs for Roma *Goal.com*.  15.7.2012. Viitattu 23.5.2014. (englanniksi)
6. ↑  Michael Bradley, Performance data for season 12/13 *Transfermarkt*. Viitattu 23.5.2014. (englanniksi)
7. ↑  Michael Bradley nears deal with Toronto FC: Roma coach *CBC Sports*.  9.1.2014. Viitattu 23.5.2014. (englanniksi)
8. ↑  Vertelney, Seth: Roma announces $10 million sale of Michael Bradley to MLS *Goal.com*.  9.1.2014. Viitattu 23.5.2014. (englanniksi)
9. ↑  Michael Bradley, National Team *Transfermarkt*. Viitattu 23.5.2014. (englanniksi)
10. ↑  Michael Bradley, Men's National Team *USSoccer.com*. Viitattu 23.5.2014. (englanniksi)
11. ↑  Mamrud, Roberto: USA - Record International Players  5.7.2018. RSSSF. Viitattu 3.10.2018. (englanniksi)

Aiheesta muualla
----------------

* Kuvia tai muita tiedostoja aiheesta **Michael Bradley** Wikimedia Commonsissa

Yhdysvaltain joukkue – Maanosaliittojen cup 2009
1 Howard |
2 Bornstein |
3 Bocanegra |
4 Casey |
5 Onyewu |
6 Pearce |
7 Beasley |
8 Dempsey |
9 Davies |
10 Donovan |
11 Wynne |
12 Bradley |
13 Clark |
14 Califf  |
15 DeMerit |
16 Kljestan |
17 Altidore |
18 Guzan |
19 Adu |
20 Torres |
21 Spector |
22 Feilhaber |
23 Robles |
Valmentaja Bob Bradley

Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |